- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
România se pregăteşte să introducă Green Deal Industrial Plan şi Regulamentul Net Zero Industry Ac
România tânjeşte după proiecte mature şi de finanţare verde, a transmis prim-ministrului Marcel Ciolacu la o conferinţă.
România se pregăteşte să introducă Green Deal Industrial Plan şi Regulamentul Net Zero Industry Ac
Rolul industriei româneşti de motor al competitivităţii şi creşterii economice, cu o pondere de 23% în PIB, a fost subliniat în mesajul prim-ministrului Marcel Ciolacu, susţinut în cadrul conferinţei pentru industria chimică „Calea de tranziţie a industriei chimice din România către economia verde”, de către şeful Cancelariei Prim-Ministrului, Alexandru-Mihai Ghigiu.
„În ultimii ani, suntem martorii unor transformări majore generate de schimbările climatice şi de nevoia tot mai mare de energie curată. Industria naţională se află în plin proces de transformare. Ne pregătim să implementăm Green Deal Industrial Plan şi Regulamentul Net Zero Industry Act, recent adoptat la nivel european, iar pentru aceasta, avem nevoie de proiecte mature şi de finanţare verde. În plan naţional, suntem în căutarea unor soluţii pentru creşterea competitivităţii industriei şi localizarea în România a cât mai multor investiţii industriale din sectoare cu valoare adăugată ridicată. Prin dialog permanent între Guvern şi sectoarele economice vom găsi cele mai bune soluţii pentru ca România să parcurgă o tranziţie energetică ordonată şi să sporim competitivitatea economiei, în acelaşi timp”, a transmis premierul.
Ministrul Economiei, Antreprenoriatului şi Turismului, Ştefan Radu-Oprea, a punctat faptul că Executivul este în dialog permanent cu industria pentru a identifica modalităţile de finanţare şi scheme de ajutor de stat menite să sprijine transformarea industriei către economia verde: „România este pe un drum bun, avem posibilităţi şi oportunităţi. Invit investitorii să vină în România pentru că avem resurse – gaz, petrol, energie verde -, posibilitatea de captare şi stocare a carbonului şi, când vom progresa tehnologic, şi hidrogen. România are toate ingredientele pentru a transforma industria chimică într-o poveste de succes şi a reuşi să echilibrăm balanţa comercială”.
Ministrul Ştefan-Radu Oprea a semnat împreună cu preşedintele Romchimica, Ştefan Vuza, Scrisoarea de intenţie pentru tranziţia energetică în industria chimică între Ministerul Economiei, Antreprenoriatului şi Turismului şi Asociaţia companiilor chimice din România (Romchimica). Documentul va sta la baza colaborării pentru derularea iniţiativelor dedicate avansării tranziţiei verzi şi parteneriatelor pentru tranziţie energetică, între Guvern şi operatorii economici din România.
Directorul general al Consiliului European al Industriei Chimice, Marco Mensink, a salutat semnarea acestui document şi a remarcat faptul că viitorul care va fi construit împreună cu industria, în primul rând cu industria chimică, se concentrează pe nevoia de acţiune, aceasta fiind, de altfel, esenţa Declaraţiei de la Anvers.
Coordonatorul Comitetului Interministerial pentru Schimbări Climatice, consilierul de stat Alina Jalea, a spus că pentru a parcurge cu bine tranziţia energetică, cercetarea, educaţia şi dezvoltarea noilor tehnologii trebuie să rămână pe agenda prioritară a autorităţilor.
De asemenea, reprezentanţii industriei chimice, prin preşedintele Romchimica, Ştefan Vuza, au subliniat că renaşterea industriei chimice româneşti, prin susţinerea investiţiilor şi coordonarea priorităţilor între mediul de afaceri şi Guvern, este condiţie esenţială pentru tranziţia către o economie verde şi o balanţă comercială echilibrată.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO
GANDUL.RO